TARTALOMJEGYZÉK

[MELLÉKLETEK JEGYZÉKE 2](#_Toc518480273)

[Előzmények 3](#_Toc518480274)

[1 A kérelmező adatai 4](#_Toc518480275)

[1.1 A végezni kívánt tevékenység 4](#_Toc518480276)

[2 Ártalmatlanítani kívánt nem veszélyes hulladékok köre 5](#_Toc518480277)

[3 A telephely műszaki jellemzői 6](#_Toc518480278)

[3.1 A telephely műszaki jellemzőinek ismertetése 6](#_Toc518480279)

[3.2 A hulladékok telephelyen történő kezelésére kialakítandó létesítmények 6](#_Toc518480280)

[3.3 Az üzemeltetéshez szükséges humánerőforrás és géppark 6](#_Toc518480281)

[3.4 A kezelésre átvett hulladékok nyilvántartási rendje 9](#_Toc518480282)

[3.5 A kezelésre átvett hulladékok vizsgálatának részletes szabályai 10](#_Toc518480283)

[3.5.1 Alapjellemzés 10](#_Toc518480284)

[3.5.2 Megfelelőségi vizsgálat 11](#_Toc518480285)

[3.5.3 Helyszíni ellenőrző vizsgálat 11](#_Toc518480286)

[3.5.4 Mintavétellel és vizsgálatokkal kapcsolatos követelmények 12](#_Toc518480287)

[3.5.5 Hulladéklerakási járulék 12](#_Toc518480288)

[4 A kezelési tevékenység részletes ismertetése 12](#_Toc518480289)

[4.1 A technológia ismertetése 12](#_Toc518480290)

[4.2 A technológia vízigénye 16](#_Toc518480291)

[4.3 A technológia hőigénye 17](#_Toc518480292)

[4.4 Csurgalékvíz kezelésének rendje 17](#_Toc518480293)

[4.5 Csapadékvíz kezelés rendje 17](#_Toc518480294)

[4.6 A tevékenység során keletkező további hulladékok 18](#_Toc518480295)

[4.7 A kezelési folyamat szempontjából kritikus ellenőrzési pontok 18](#_Toc518480296)

[5 A kezelés technológiájának környezetvédelmi jellemzői 22](#_Toc518480297)

[5.1 A tervezett tevékenység hatása a környezeti elemekre 22](#_Toc518480298)

[6 Haváriaesemények 25](#_Toc518480299)

# MELLÉKLETEK JEGYZÉKE

1. melléklet: Átnézeti helyszínrajz

2. melléklet: Részletes helyszínrajz

3. melléklet: Tervezői jogosultság igazolása

4. melléklet: Cégkivonat másolata

5. melléklet: A hulladékkezelés megvalósításának személyi és pénzügyi feltételeire vonatkozó nyilatkozatok, dokumentumok

6. melléklet: Az állami adó- és vámhatóság 30 napnál nem régebbi igazolásának másolata arra vonatkozóan, hogy a kérelmezőnek az állami adó- és vámhatóságnál lejárt köztartozása nincs

7. melléklet: Környezetvédelmi megbízott alkalmazásának igazolása

8. melléklet: Környezetvédelmi biztosítás megkötésének tényét igazoló dokumentum

9. melléklet: Nyilatkozat a korábbi hulladékgazdálkodási tevékenységéről

10. melléklet: Nyilatkozat a rendelkezésre álló céltartalékról

11. melléklet: Nyilatkozat a foglalkoztatás elősegítéséről és a munkanélküliek ellátásáról

12. melléklet: Nyilatkozat a beküldött dokumentumok egyezőségéről

13. melléklet: Igazgatási szolgáltatási díj befizetési igazolás

# Előzmények

A BorsodChem Zrt. (BC) társaságunkat bízta meg, hogy a Vállalat jogelődje a Borsodi Vegyi Kombinát (BVK) 1988-ig Múcsony külterületén használt zagykazettáinak rekultivációval egybekötött újrahasznosítását megtervezze. A BorsodChem Zrt. másfél évtizede foglakozik a rekultiváció lehetőségével. Ugyanakkor még egy ilyen nagy vállalat sem tud úgy anyagi erőforrásokat biztosítani környezetvédelmi beruházásokra, hogy annak várható kiadásait – a jogszabályi keretek között ne optimalizálná, vagy a beruházáshoz kapcsolódó másodhasznosítás során a költségek mellett egyéb kiadásait ne csökkentené. A vállalat az I. és II. kazetta rekultivációját és a III. kazetta hulladéklerakóként történő hasznosítását tervezi megvalósítani.

Az évek során a hasznosításra, ill. a rekultivációra több terv készült, melyek a BorsodChem Zrt.-től független okok miatt meghiúsultak (lakossági ellenállás, jogszabályi környezet változása, rugalmatlansága stb.).

A BorsodChem 2008-ban elkészíttette az új nem veszélyes hulladéklerakó létesítésére vonatkozó összevont környezeti hatástanulmányt és egységes környezethasználati engedélyezési dokumentációt, melyet az Észak-magyarországi Környezetvédelmi, Természetvédelmi és Vízügyi Felügyelőség 776-25/2013. számú határozatával elfogadott és megadta az egységes környezethasználati engedélyt.

Jelen terv a BorsodChem Zrt. múcsonyi zagyterének III. kazettájában kialakított hulladékkezelő létesítmény engedélyezési tervét tartalmazza a 439/2012. (XII. 29.) Korm. rendelet előírásai szerinti tartalommal.

# A kérelmező adatai

Név: BorsodChem Zrt.

Székhely: 3700 Kazincbarcika, Bolyai tér 1.

Cégjegyzék szám: 05-10-000054

KSH azonosító: 10600601-2016-114-5

KÜJ szám: 100199163

KTJ szám: 102082231

Bankszámla száma: 12046102-00135178-00100000

Adószám: 10600601-4-05

Érdemi ügyintéző, elérhetősége: Környezetvédelmi Osztály vezetője: Szentpéteri Sándor (Telefon: +36-30-4614795)

Tevékenység helyszíne: Múcsony, 0100/5 helyrajzi szám

Múcsony község településazonosítója: 21546

A dokumentáció készítőjének adatai: Vidra Környezetgazdálkodási Kft. (9025 Győr, Bálint M. u. 100.)

* Plangenauer Dávid környezetgazdálkodási mérnök

Mérnöki kamarai nyilvántartási szám: MMK 08-1093.

* Barcsai Éva, okl. bányamérnök, jogi szakokleveles bányamérnök

Mérnöki kamarai nyilvántartási szám: MMK 08-0667.

* Péter András, hidrogeológus mérnök, vezető tervező, szakértő

Tervezői, szakértői engedély száma: MMK 08-0771.

A szakértői jogosultságok másolata az ***3. melléklet***ben található.

## A végezni kívánt tevékenység

Megnevezése: A tervezett tevékenység a BorsodChem Zrt., illetve a cégcsoporthoz tartozó cégek üzemeiből kikerülő egyes nem veszélyes hulladékok ártalmatlanítása a III. jelű kazettában kialakítandó lerakóban.

Besorolása: D5 – Lerakás műszaki védelemmel.

Az igazgatási szolgáltatási díj összege, számításának módja: A környezetvédelmi és természetvédelmi hatósági eljárások igazgatási szolgáltatási díjairól szóló 14/2015. (III. 31.) FM rendelet 1. melléket, 8. főszám szerint az igazgatási szolgáltatási díj mértéke 500 000 Ft.

# Ártalmatlanítani kívánt nem veszélyes hulladékok köre

A lerakott hulladékokat D5 kezelési kóddal kezeljük a nem veszélyes hulladéklerakóban.

Az ártalmatlanítani kívánt nem veszélyes hulladékok köre az alábbiak szerint alakul:

|  |  |  |
| --- | --- | --- |
| Azonosító kód a 72/2013. (VIII. 27.) VM rendelet szerint | Megnevezés | Lerakható mennyiség (t/év) |
| 06 05 03 | a folyékony hulladéknak a képződése helyén történő kezeléséből származó iszap, amely különbözik a 06 05 02-től (sóiszap) | 6 000 |
| 16 07 99 | közelebbről meg nem határozott hulladék (kerámiatöltet) | 60 |
| 17 01 01 | beton | 500 |
| 17 01 07 | beton, tégla, cserép és kerámia frakció vagy azok keveréke, amely különbözik a 17 01 06-tól | 300 |
| 17 02 02 | üveg | 50 |
| 17 05 04 | föld és kövek, amelyek különböznek a 17 05 03-tól | 200 |
| 17 06 04 | szigetelő anyag, amely különbözik a 17 06 01 és a 17 06 03-tól | 200 |
| 17 09 04 | kevert építési-bontási hulladék, amely különbözik a 17 09 01-től, a 17 09 02-től és  a 17 09 03-tól | 500 |
| 19 09 02 | víz derítéséből származó iszap | 8 000 |

A hulladéklerakóba behozható nem veszélyes hulladékok 15 810 t/év-re (~10 100 m3/év) adódik. A hulladéklerakó kapacitása 134 100 m3. Ezek alapján a hulladéklerakó várható élettartama 12 – 15 év.

# A telephely műszaki jellemzői

## A telephely műszaki jellemzőinek ismertetése

A tervezett hulladéklerakó B.-A.-Z. megyében, a Sajó folyó bal partján, a BorsodChem felhagyott Zagyterén, a Múcsony 0100/5 helyrajzi számú ingatlanon található. A művelésből kivont ingatlan a BorsodChem tulajdonában van. A zagytéri nem veszélyes hulladéklerakó paramétereit a 776-25/2013 ügyiratszámú egységes környezethasználati engedélyben leírtak alapján alakítottuk ki, melyek megfelelnek az érvényes jogszabályi követelményeknek.

## A hulladékok telephelyen történő kezelésére kialakítandó létesítmények

A fontosabb infrastrukturális és kiszolgáló létesítmények a következők:

* depónia;
* csurgalékvíz elvezető rendszer;
* üzemi út;
* porta- és raktárkonténer;
* kerítés;
* kapuk;
* abroncsmosó;
* csurgalékvíz tározó medence;
* csapadékvíz elvezető árok;
* hulladékfeltöltési rámpa és ürítőhelyek;
* biztonságtechnikai (kamera) rendszer;
* térvilágítás;
* informatikai rendszer;
* hídmérleg.

## Az üzemeltetéshez szükséges humánerőforrás és géppark

A BorsodChem köteles gondoskodni az alábbi szakképzett kezelőszemélyzetről:

* Környezetvédelmi megbízott;
* Telepvezető;
* Felelős kezelő (térmester);
* Gépkezelő;
* Őrszolgálat.

Az alábbiakban ismertetjük e személyek felelősségét, feladatát, szükséges szakképesítését.

Környezetvédelmi megbízott:

A környezetvédelmi megbízott gondoskodik a hulladéklerakó környezetvédelmi előírásának érvényesítéséről, a környezeti kockázat csökkentéséről. A környezetvédelmi megbízottnak fontos szerepe van a haváriaeseményeket követő kivizsgálásoknál is.

A környezetvédelmi megbízott a 11/1996. (VII.4.) KTM rendeletnek megfelelő képesítéssel kell rendelkeznie:

A Zagytéri nem veszélyes hulladékelrakónál a környezetvédelmi megbízott feladatait a BorsodChem Zrt. környezetvédelmi megbízottja látja el.

Telepvezető

A Telepvezetői feladatokat a HSZKÜ szervezetén belül foglalkoztatott Deputy Manager Solid Waste Treatment látja el, aki elsősorban felelősséggel tartozik a hasznosító tér, a depónia és a berendezések szakszerű kezeléséért, irányítja és ellenőrzi a működést. Feladat továbbá: a hulladékokkal kapcsolatos adminisztrációs feladatok nyomon követése, hulladék-nyilvántartás A Felelős kezelő az Ő beosztottja.

Felelős kezelő (Térmester):

A felelős kezelő a hulladékbeszállítás idején a hulladéklerakó telep területén kell, hogy tartózkodjon. Figyeli és karbantartja az egész létesítményt, ellenőrzi a behordott hulladékokat, koordinálja a hulladéklerakást és a hulladéktér művelését. Üzemnaplóban vezeti az üzemeltetéssel kapcsolatos adatokat, eseményeket, a tapasztalt hiányosságokatAz üzemeltetésről a Telepvezetőnek tájékoztatást ad. A telep üzemeltetését és irányítását a HSZKÜ végzi, a KVO szakmai támogatásával és felügyeletével. A monitoringgal kapcsolatos ügyintézés és a bevallások készítése a KVO feladata. Távolléte esetén a térmester feladata kijelölni a hulladék leöntési helyeket, ebben az esetben az őr feladata a hulladékkísérő okmányok leigazolása.

Gépkezelő:

A Felelős kezelő vagy a Telepvezető utasítására elvégzi a hulladéklerakó telep rendeltetésszerű üzemeltetéséhez szükséges teendőket. A Gépkezelőnek a munkagépéhez megfelelő vezetői engedéllyel kell rendelkezni. Az üzemeltetéshez szükséges gépkezelőt külsős cég biztosítja. A cég feladata továbbá a depóniatesten belüli csurgalékvíz hálózat üzemeltetése, karbantartása és tisztítása, valamint a lerakóban lévő Á-2-es átemelőakna folyamatos magasítása a hulladék szintjének megfelelően.

Őrszolgálat:

A hulladéklerakó őrzését a nap 24 órájában őrző-védő szolgálatra kiképzett személy végzi. A lerakó nyitva tartási idején túl történő hulladékkiszállítás esetén az őr végzi el a beszállított hulladékok fogadásának adminisztrációját. A Térmeseter előre kijelöli, azt az örző-védő szolgálattal egyezteti, hogy melyik ürítési helyen lehet kirakni a hulladékot 14 és 20 óra között.

Szükséges géppark:

A hulladéklerakó telep üzemeltetéséhez az alábbi gépek szükségesek:

* lánctalpas homlokrakodó / dózer / kotró;
* tartalék szivattyúk;
* kézi szerszámok.

A hulladéktéren előreláthatólag 1 db dózer illetve 1 db kotró működése tervezett. A hulladéktér rendezésére szolgáló munkagép(ek) tárolási helye a portaépület mellett kialakított manipulációs tér. A beszállító járművek parkolóhelye nem a hulladéklerakó területén van. A tartalékszivattyúk (mindegyik átemelőhöz 1–1 db a beépítettel azonos típusú) és a kéziszerszámok (lapát, ásó, csákány, talicska stb.) tárolása a hulladéklerakó telep raktárkonténerében történik.

A telephelyen lévő munkagépek időszakos üzemanyag feltöltése a manipulációs téren történik, az üzemanyag töltésére alkalmas szállítható ADR előírásoknak megfelelő üzemanyagtartályból történő átfejtéssel. Az átfejtéskor a munkagép töltőnyílása alá acél kármentő tálca elhelyezése szükséges (javasolt térfogat: 120 liter). A tartály csak az üzemanyagtöltés ideje alatt van a telephelyen, nagy mennyiségű üzemanyag tárolása nem történik a hulladéklerakó területén. A kisebb gépek üzemanyaggal való ellátása max. 20 liter űrtartalmú üzemanyagkannából történik.

A gépek karbantartása rendkívüli esetekben a manipulációs területen, általános karbantartás a helyszínen történik.

## A kezelésre átvett hulladékok nyilvántartási rendje

A hulladéklerakó telep üzemeltetése során az alábbiakat kell rögzíteni:

* bejegyzés időpontját,
* műszakvezető (Felelős kezelő) nevét és a szolgálat átvételének időpontját,
* szolgálatban lévő kezelők nevét és a munkába lépés időpontját,
* gépi berendezések működtetésére vonatkozó adatokat,
* gépi hajtású berendezéseknél az indítás és leállítás időpontját, valamint a működés időtartamát,
* minden olyan eseményt, amely a telep üzemével kapcsolatos,
* gépi berendezések üzemében tapasztalt rendellenességeket és elhárításukra tett intézkedéseket,
* gépi berendezések szerelésére, és a védelmi berendezések eltávolítására kiadott intézkedéseket,
* mindazon intézkedéseket, amelyek lerakó telep üzemének ellenőrzéséhez szükségesek (csurgalékvíz mennyisége, kiülepedett iszap mennyisége, kitermelése, kommunális szennyvíz elszállítás időpontja, szállító neve, az engedélyekben előírt mérések, vizsgálatok eredményei stb.)
* karbantartások idejét, a karbantartáshoz felhasznált anyagok mennyiségét, a berendezések és gépek állagára vonatkozó megállapításokat,
* esetleges baleseteket, a balesetek okát (ez azonban a baleseti jegyzőkönyveket és az eljárást nem helyettesíti),
* gépi és biztonsági berendezések állapotában végrehajtott minden változtatást.
* egyes műszerek hitelesítési (ellenőrzési) adatainak időpontját, eredményét, mintavételek módját, idejét és laboratóriumi elemzés fontosabb adatait,
* hulladék átvételének megtagadását és ennek körülményeit (beszállító időpont, jármű rendszám, megtett intézkedések, értesítetteket, értesítés módját).

Ezen adatok a BC belső szabályzatai alapján különböző naplókba kerülnek:

* üzemnapló,
* beszállított hulladékok jegyzéke
* karbantartási napló
* kárelhárítási napló

## A kezelésre átvett hulladékok vizsgálatának részletes szabályai

### Alapjellemzés

A lerakóba elhelyezendő hulladékok alapjellemzését évente újra elkészítik. A hulladéklerakással, valamint a hulladéklerakóval kapcsolatos egyes szabályokról és feltételekről szóló 20/2006. (IV. 5.) KvVM rendelet szerint az alapjellemzésnek a következőkre kell kiterjednie:

1. a hulladék külön jogszabály szerinti azonosító kódszáma, eredete, a hulladékot eredményező technológia rövid leírása, a hulladék fizikai megjelenési formája, minőségi összetétele, teljes (rendszeresen képződő hulladék esetén az időegység alatt képződő) mennyisége és - ahol szükséges és lehetséges - az egyéb, a lerakással történő ártalmatlanítás szempontjából jellemző tulajdonságai, különös tekintettel a hulladéklerakóban várható változásaira, a kémiai kölcsönhatásokra, illetve a hulladéklerakó szigetelő anyagával való kölcsönhatásokra;
2. a hulladék Ht. 1. melléklete szerinti veszélyességi jellemzőinek meghatározására;
3. a hulladék kioldódási jellemzőire és azoknak a hulladéklerakóban várható változásaira;
4. a kioldódási jellemzőknek a lerakhatósági szempontok szerinti értékelésére és a hulladék átvételére megfelelő hulladéklerakó-kategória meghatározására;
5. rendszeresen képződő hulladék esetében a kritikus paraméterek kiválasztására a megfelelőségi vizsgálathoz és a megfelelőségi vizsgálat elvégzési gyakoriságának meghatározására;
6. annak bemutatására, hogy a lerakásra szánt hulladék sem eredeti, sem előkezelt formájában gazdaságosan nem hasznosítható.

Nem kell a hulladék alapjellemzéséhez vizsgálatokat végezni, amennyiben a hulladék vizsgálata a gyakorlatban nem megvalósítható, illetve nem kell olyan paramétereket vizsgálni az alapjellemzés során, melyek vizsgálatára nem áll rendelkezésre megfelelő módszer, továbbá abban az esetben, ha valamennyi, az alapjellemzéshez szükséges információ rendelkezésre áll.

### Megfelelőségi vizsgálat

A 20/2006. (IV. 5.) KvVM rendelet értelmében a megfelelőségi vizsgálattal történik a rendszeresen képződő hulladék ellenőrzése, az alapjellemzők és a kritikus paraméterek mért értékeinek összevetése az alábbi táblázatban felsorolt határértékekkel, valamint az eredmények értékelése. A megfelelőségi vizsgálatot évente legalább egyszer el kell végezni.

|  |  |
| --- | --- |
| Összetevő | Kioldási vizsgálat (L/S=10 l/kg, desztillált víz) |
| **Határkoncentráció mg/kg szárazanyag** |
| As | 2 |
| Ba | 100 |
| Cd | 1 |
| Cr összes | 10 |
| Cu | 50 |
| Hg | 0,2 |
| Mo | 10 |
| Ni | 10 |
| Pb | 10 |
| Sb | 0,7 |
| Se | 0,5 |
| Zn | 50 |
| Klorid-ionok | 15 000 |
| Szulfát-ionok | 20 000 |
| DOC: szerves kötésben lévő oldott szén összes mennyisége | 800 |
| TDS: a hulladékból kioldódott szilárd anyagok összes mennyisége | 60 000 |

### Helyszíni ellenőrző vizsgálat

A helyszíni ellenőrző vizsgálatok – minden egyes hulladékszállítmány esetében – a Zagytér beléptető pontján kiterjednek:

* a kísérő dokumentumok ellenőrzésére,
* a hulladékszállítmány szemrevételezéssel történő ellenőrzésére,

### Mintavétellel és vizsgálatokkal kapcsolatos követelmények

A hulladék mintavételhez és a hulladékvizsgálatokhoz a CEN (Comité Européen de Normalisation) – Európai Szabványügyi Bizottság – által kiadott vonatkozó szabványok, illetve a nemzeti szabványok szolgálnak referenciaként. A hulladékok keletkezés helyén történő mintavételhez mintavételi tervet kell készíteni.

A kioldási vizsgálatokhoz a hulladékból aprítással, szabványban rögzített módszerekkel, alkalmas részecskeméret-eloszlású frakciókat kell készíteni.

A kioldási határértékek az L/S = 10 l/kg folyadék/szilárd arány mellett végzett kioldásos vizsgálatokra, valamint az L/S = 0,1 l/kg folyadék/szilárd arány mellett végzett perkolációs (átfolyásos) vizsgálat első eluátumának koncentrációira (Co) vonatkoznak. A hulladék átvétele szempontjából az L/S = 10 l/kg folyadék/szilárd arány mellett végzett kioldásos vizsgálatok határkoncentrációit kell figyelembe venni.

A 20/2006. (IV. 5.) KvVM rendelet 2.2.1.-1. táblázatában feltüntetett határkoncentrációkat túllépő hulladék nem vehető át elhelyezésre.

### Hulladéklerakási járulék

A hulladékról szóló 2012. évi CLXXXV. törvény 68. §. szerint a hulladéklerakó üzemeltetője hulladéklerakási járulékot köteles fizetni, amelynek mértéke 6000 Ft/tonna. A hulladéklerakási járulék megfizetésének szabályait a 318/2013. (VIII. 28.) Korm. rendelet szabályozza.

# A kezelési tevékenység részletes ismertetése

## A technológia ismertetése

Hulladéklerakó megközelítése, beszállítás

A hulladék beszállítások 6:30-20:00 között folynak a hét minden napján! Sötétedés után, ill. napfelkelte előtt a hulladékbeszállítás csak fokozott körültekintéssel történhet, figyelembe véve az időjárási körülményeket. A hulladékok beszállítása a BorsodChem főleg konténerszállító járművekkel és tehergépjárművekkel (építési–bontási hulladékok) történik.

A BorsodChem területén keletkező hulladékok szelektálását, gyűjtését, telephelyről történő kiszállítását a BC-EHS-101 számú belső utasítás a „Hulladékgazdálkodással kapcsolatos feladatokról” szabályozza.

A BorsodChem telephelyéről történő hulladékkiszállítást megelőzően szükséges a tehergépjárművek mérlegelése. A mérlegelés a BorsodChem üzemterületén a 4. porta melletti hídmérlegen történik. A mérlegelés célja annak megállapítása, hogy a hulladékot szállító tehergépkocsi nem haladja meg a forgalmi engedélyben rögzített közúti szállítás felső határának számító súlykorlátot.

A mérlegelést követően a szállítójármű kiléptetése a BorsodChem portáin keresztül történik. Kilépéskor a portaszolgálatnak a „Hulladékkísérő lap” mindkét példányán a „Kilépés igazolása” mezőben rögzíteni kell a kilépés időpontját, majd a „Hulladékkísérő lap” egyik példányát vissza kell adni a gépkocsivezetőnek, a „Hulladékkísérő lap” másik példánya a „Mérlegjegy” egy példányával a portaszolgálatnál marad.A szállítójármű kiléptetés a 23. portán történik. Kilépéskor a portaszolgálatnak a „Hulladékkísérő lap” mindkét példányán a „Kilépés igazolása” mezőben rögzíteni kell a kilépés időpontját, majd a „Hulladékkísérő lap” egyik példányát vissza kell adni a gépkocsivezetőnek, a „Hulladékkísérő lap” másik példánya a portaszolgálatnál marad. A hulladékok pontos tömegének meghatározása a lerakó területén kialakított hídmérlegen történik. A hulladékszállítást végző teherautó súlyát a telepre behajtásnál lemérik, majd a hulladékleöntést követően újra mérlegelik. Az így számolt hulladéktömeget közvetlenül az SAP rendszerbe felvezetik, és összesítik.

A zagytéri területen lévő III. kazettában kialakított nem veszélyes hulladéklerakó művelése mellett, párhuzamosan az I. és II. kazettában rekultivációs tevékenységet is folytatunk. Mivel a III. kazettában döntően hulladékok lerakása fog történni, az I. és II. kazettában pedig rekultiváció során hulladékok hasznosítása zajlik, ezért lényeges a hasznosítás és lerakás elkülönítése és egyértelműsítése. Ennek érdekében az SAP rendszerben külön költséghelyen indítjuk a hasznosításra és a lerakásra szánt hulladékokat, így már a szállítás megkezdésének igénylésekor elkülöníthetjük őket. A hulladék helyszínre történő érkezésekor a Térmester feladata a lerakás és a hasznosítás elkülönítése.

Hulladék átvétele

Az itt leírt hulladék átvételre, nyilvántartás rendre, telep elhagyásra vonatkozó előírásokat a hulladéklerakó üzemeltetésének megkezdését követően értékelni, szükség esetén módosítani kell. A rendszeresen keletkező és folyamatosan beszállításra kerülő hulladékok esetében az alapjelenségek meghatározása (alapjellemzés) csak a beszállítás megkezdésekkor szükséges (az iszapok esetében ezek rendelkezésre állnak). A BC minden évben elkészíti az iszapok megfelelőségi vizsgálatát is. Amennyiben a hulladékok keletkezésének technológiai változtatása történik, úgy a hulladékról újra alapjellemzést kell készíteni. Az alapjellemzéshez szükséges mintavételt és laboratóriumi vizsgálatot csak akkreditált laboratórium végezheti.

A hulladéklerakón a Felelős kezelő (térmester) a hulladék helyszíni ellenőrzését (lásd. 6.1. fejezet) követően a „Hulladékkísérő lap” 2 példányát a gépkocsivezetőtől átveszi és az „Átvétel” mezőjében aláírásával és pecséttel, valamint a beszállítás időpontjának, és a nettó tömeg feltüntetésével igazolja, hogy a hulladék a telepen lerakásra került. A térmester a Hulladékkísérő lap egyik példányát megtartja, a másik példányt eljuttatja a Hulladékkezelő Telepre, ahol megtörténik az adatok nyilvántartásba vétele, adatok ellenőrzése.

Hulladék nyilvántartása

Az üzemeltető köteles az általa lerakott hulladékról a 309/2014. (XII. 11.) Korm. rendeletben meghatározott nyilvántartás részeként az alapjellemzés, valamint a megfelelőségi vizsgálat jegyzőkönyvét megőrizni.

Nyilvántartás minimálisan az alábbi adatokat kell tartalmaznia:

* a hulladék eredete;
* a termelő, birtokos megnevezése;
* beszállítási időpont;
* egyéb körülmények.

A hulladéklerakó üzemeltetője a hulladéklerakón fogadott egyes szállítmányok átvételekor minden esetben írásos átvételi elismervényt köteles adni.

Ha a hulladéklerakó üzemeltetője egy adott hulladékszállítmányt, vagy annak részét nem veszi át, akkor a visszautasításról haladéktalanul értesítenie kell a hulladéktermelő üzemrészt, a Környezetvédelmi Osztályt és a Hulladék- és Szennyvízkezelési Üzemet.

Hulladéklerakó telep elhagyása

A szállítójármű a leborítást követően a manipulációs területen újra mérlegel, majd ezt követően elhagyja a hulladéklerakó területét.

Hulladék leborítása

A hulladék beszállító gépjármű csak akkor engedhető az ürítő helyre, ha az ellenőrzés során a hulladék minőségében, mennyiségében nem tapasztaltak eltérést.

A hulladék lerakása két módon történik:

* a hulladéklerakó üres állapotában a rámpán keresztül a hulladéktéren ürítenek;
* a rézsűkoronán kialakított hulladékbeöntő helyekről.

A Felelős kezelő tájékoztatja a szállítójármű vezetőjét, hogy melyik ürítési helyen lehet kirakni a hulladékot.

Az első hulladékréteg lerakásánál különös figyelemmel kell eljárni, hogy a depónia műszaki védelme ne sérüljön. Ezért javasolható, hogy a hulladéklerakó alsó 20–30 cm-es vastagságig lehetőség szerint szemcsés hulladékokkal (bontási hulladékok) kerüljön behordásra azokon a sávokon (kb. 3,0 m szélességű út kialakítása), ahol a szállítójármű a hulladéktéren közlekedik. A rámpára való lehajtás tolatva történik, úgy hogy a hulladéktérben való közlekedés alkalmával a legkisebb kormánymozdulatokat kelljen megtenni. A depóniatérben a szállítójárművel történő megfordulást lehetőleg kerülni kell. Az ürítés helyén pl: vasúti vasbeton keresztaljakat kell lefektetni, melyre rátalpalhat a szállítójármű. A leborításnál különös figyelmet kell fordítani, hogy a letalpalás mindkét oldalon azonos keresztaljra történjen.

A hulladéktér részleges feltöltését követően az ürítés a töltéskorona szintjén kialakított három ürítési helyen történik.

Hulladék rendezése, bedolgozása

A depóniatérre lerakott hulladékot rendezni kell. A hulladék rendezése kritikus feladat az üzemeltetés szempontjából. A két legnagyobb mennyiségben lerakott hulladék, a vízlágyítási iszap, valamint a sólészűrésű iszap olyan fizikai tulajdonságokkal rendelkezik, hogy kiszáradva összeálló rögöket alkot, ugyanakkor vizet kapva teljesen elfolyósodik, plasztikussá válik. A hulladék nagymértékű tömörödése – a kommunális hulladékra jellemző akár négyszeres térfogatvesztéssel ellentétben – nem várható, ill. különleges tömörítésre nincs szükség. Aprítása szintén irreleváns. Amennyiben a bontási hulladékokat a hulladéktérben történő stabilizációra kell felhasználni, akkor azt a keletkezés helyén lehet aprítani, szelektálni és már ilyen formában kerüljön a lerakóba.

A hulladék berothadása nem várható, bűzhatása nincs, széllel szálló anyagok nem jellemzők rá, így ideiglenes takarása nem szükséges, ahogy hulladékfogó háló elhelyezése sem.

Általános elv, hogy a hulladék felületét úgy kell rendezni, hogy a hulladék a lehető legrövidebb idő alatt kiszáradjon, ill. a már kiszáradt hulladék felületéről a víz minél előbb levezetésre kerüljön a csurgalékvíz-gyűjtő zsomp irányába.

A hulladék lerakótéren történő rendezésére, mozgatására lánctalpas homlokrakodó, vagy lánctalpas földtoló (dózer), ill. hosszúgém-kinyúlású (széles kanállal ellátott) mocsárjáró lánctalppal felszerelt forgófelsővázas kotró a legalkalmasabb. A hulladék rendezése – átlagos beszállított hulladék esetén – előreláthatólag legalább napi 3 órás munkavégzést igényel, heti 6 nappal számolva. Egy kisebb teljesítményű (1,0 m3 kanalú) homlokrakodóval is (átlag 200 m3/hét beszállított hulladék esetén) heti minimum 18 óra alatt elvégezhető a behordott hulladék elterítése.

A hulladék elterítése szakaszosan történik figyelembe véve az időjárási körülményeket, ill. az előrejelzést. A behordott hulladékot kb. 20 cm vastagságban, rétegesen kell elteríteni. A hulladék felületét elsősorban a lerakó É-i sarkában kialakított zsomp felé, ill. másodsorban oldalirányban a rézsűkön kialakított felületszivárgók felé kell lejtetni.

Az üres hulladéktéren a rakodásnál különös figyelemmel kell eljárni, hogy a depónia műszaki védelme ne sérüljön. Ezt a hulladéktér járófelületének bontási hulladékokkal való kialakításával, a munkagépek irányváltoztatásának minimalizálásával oldható meg.

A csapadékosabb időszakban szükséges lehet a felázott hulladéktér időszakos stabilizációjára is, ennek kikísérletezését (stabilizációs anyag fajtája, mennyisége) is a működés során lehet elvégezni.

## A technológia vízigénye

A kezelőtelep területén dolgozók részére az alábbi feltételeket kell biztosítani:

* kézmosási lehetőség;
* csizmamosó;
* étkezési lehetőség;
* WC

A kézmosási és a csizmamosási lehetőségek a manipulációs tér mellé elhelyezett felvonulási konténerben lévő 500 l-es tartállyal biztosíthatók. A portakonténerben kerül kialakításra az étkező helyiség, valamint itt kerülnek elhelyezésre az egyéni védőfelszerelések, kézi munkaeszközök, valamint a nyilvántartáshoz és dokumentáláshoz szükséges eszközök is. A portaépület melletti területen 1 db tartályos mobil WC kerül elhelyezésre.

A szociális vízigényen túl az abroncsmosó vízzel való feltöltése is része a technológiai vízigénynek. Az abroncsmosót szükség szerint kell feltölteni vízzel. Ennek egyszeri mennyisége 20 m3. Ez tartályos autóval (lajtoskocsi) történik. A feltöltés gyakorisága a környezeti tényezők (pl. párolgás), valamint a gépjárműfordulóktól függ. Az abroncsmosóban mindig legalább minimális vízszintet kell tartani!

## A technológia hőigénye

Az őrzés-védelemhez, illetve a konténerek fűtéséhez, a világításához szükséges energia biztosítása a hulladéklerakó kiépítése során történik, külön villamos terv alapján.

## Csurgalékvíz kezelésének rendje

A hulladéktéren keletkező csurgalékvizet a terület É-i részén elhelyezett gyűjtőzsomp (Á-2 átemelőakna) gyűjti össze. Innen átemelve kerül a csurgalékvíz tározó medencébe.

A csurgalékvíz tároló medencéből a vizet a csurgalékvíz átemelő juttatja egy 3 km hosszú nyomóvezetéken át a BC szennyvíztisztító telepére.

A csurgalékvíz medence főbb műszaki adatai:

* medence hasznos térfogata V= 2000 m3;
* medence maximális térfogata V= 3650 m3.

A csurgalékvíz tározó medence befoglaló mérete 64m × 62m.

A csurgalékvíz medencében lévő iszapot legalább évente egyszer el kell távolítani. Az eltávolítás kézi munkaeszközökkel történik (lapát, talicska). Az iszap a hulladéktároló térre (onnan származik) kerül vissza.

A csurgalékvíz összegyűjtő drénvezetéket időnként magasnyomású csatornatisztítóval (WOMA) ki kell tisztítani. A tisztítás a drénvezeték végétől (felálló csonkon keresztül) a csurgalékvíz gyűjtőzsomp felé történik.

## Csapadékvíz kezelés rendje

A manipulációs téren a csapadékvíz összegyűjtése víznyelőkön (V-1, V-2) keresztül történik. A manipulációs téren lévő víznyelőkben csatornaszem-szűrő kerül elhelyezésre, mely megköti a csapadékvízbe került olajt és egyéb szénhidrogént, vagy a víztől elkülönülő egyéb szerves folyadékokat. Alkalmas a gépjárművekből elcsepegő olaj megkötésére, és megkötő kapacitásának mértékéig havária esetén is biztonságot nyújt. Ideális megoldás az időjárás következtében szélsőségesen ingadozó hidraulikai terhelés, illetve a szennyezettség változó mértéke esetén is.

A berendezés nem igényel karbantartást, csak rendszeres ellenőrzést. Az ellenőrzések során a szűrőbetét telítettségét és a szennyfogót kell ellenőrizni. A telítettséget a szűrő színe jelzi. Amíg látható az eredeti matt világoskék vagy fehér szín, addig van szabad kapacitása, a rendszer üzemkész. Ha a szűrőbetét teljes mértékben átvette az olaj színét, akkor időszerű a csere. A betét cseréje könnyen és gyorsan lebonyolítható. A szűrőbetét veszélyes hulladéknak számít (150202\* veszélyes anyagokkal szennyezett abszorbensek, szűrőanyagok), ennek megfelelően – a – gondoskodni kell a hulladék elszállításáról. A csapadékkal behordott hulladék, szemét a belső rész aljában, az úgynevezett szennyfogóban gyűlik, amit rendszeresen, vagy szükség szerint ki kell takarítani.

A víznyelőn keresztül innen egy D200 KG–PVC vezetéken keresztül jut az Á-3 csapadékvíz átemelő aknába, ahonnan a CsaNy-1 jelű KPE D110 nyomóvezetéken, majd az Sz-3-as szerelvényakna után egy KPE 160-as csővezetéken át jut a csurgalékvíz tároló medencébe.

A belső üzemi utakról a csapadékvíz (beleértve a rekultivációs terület csapadékvizeit is) az utak keresztirányú mélyponti oldalán kialakított burkolt árkokon, valamint 2 db surrantó és 1 db energiatörő műtárgyon keresztül kerül a 0100/3 hrsz.-on húzódó árokba.

Az árokrendszer időszakos vizsgálatát, ellenőrzését és a szükséges javításokat, karbantartási munkákat félévente, ill. nagy csapadékokat követően el kell végezni. Az árkokban, átereszekben felgyülemlő iszapot, uszadékot rendszeresen el kell távolítani.

## A tevékenység során keletkező további hulladékok

Gép karbantartása

A munkagépek karbantartása során hulladék csak a kenésre használt zsírokkal szennyezett törlőkendő és védőruházat lesz.

|  |  |  |  |
| --- | --- | --- | --- |
| **Megnevezés** | **Azonosító kód** | **Mennyiség (t/év)** | **Összetétel, minőségi jellemzők** |
| Veszélyes anyagokkal szennyezett törlőkendők, védőruhák | 15 02 02\* | 0,050 | Gépzsírral szennyezett törlőruhák |

Az olajos rongyot zárható, megfelelő felirattal ellátott, jogszabályoknak megfelelő gyűjtő csomagolásban, fedett helyen gyűjtik, betelte után a BC üzemi gyűjtőhelyre szállítják. A hulladék ártalmatlanítását csak megfelelő hatósági engedéllyel rendelkező szakcég végezheti.

## A kezelési folyamat szempontjából kritikus ellenőrzési pontok

Hulladéklerakó geofizikai monitoringja

A hulladéklerakó, aljzatszigetelő rendszerébe geofizikai monitoring hálózat kerül telepítésre, mellyel évente kétszer kell ellenőrizni a HDPE fólia épségét.

Hulladéklerakó elmozdulás vizsgálata

A hulladéklerakó gátjainak mozgásvizsgálata kétféleképpen történik:

* vizuális észleléssel;
* méréssel.

A vizuális észlelés során a töltéstesten elmozdulásra utaló jeleket kell keresni (suvadás, talajrepedések, földkihordás, átázás stb.). Amennyiben bármely dolgozó ilyet észlel, haladéktalanul jeleznie kell a Telepvezetőnek, mely elrendeli a jelenség okainak kivizsgálását. A szemrevételezést legalább évente két alkalommal el kell végezni, tavasszal és ősszel. Az ellenőrzésről jegyzőkönyvet kell készíteni melynek a helyszínen elérhetőnek kell lennie.

A hulladéklerakó gátjának mozgásvizsgálatára geodéziai monitoring rendszer épül ki. Az itteni monitoring rendszer 14 db vizsgálati pontból (5001 … 5014), és 3 db őrpontból (1001 … 1003) áll. A mozgásvizsgálatot félévente egy alkalommal el kell végezni, úgy, hogy a vizsgálati pontok horizontális és vertikális elhelyezkedését legalább két őrpontról el kell végezni.

Kibocsátási adatok ellenőrzése

A hulladéklerakó telephelyen nem üzemszerű szennyvízkibocsátás nem várható. A bérelt zárt tartályos mobil WC elszállításáról, méréséről és bevallásáról a mobil WC üzemeltetője gondoskodik. Az elszállítás idejét az üzemnaplóba rögzíteni kell.

A csurgalékvíz hulladéklerakóból (BC szennyvíztisztító felé) történő kibocsátásának mérése indukciós vízmérő használatával történik.

Meteorológiai adatok gyűjtése

A BC a meteorológiai adatok gyűjtését az Országos Meteorológiai Állomástól fogja beszerezni (jelenleg is szolgáltatnak adatokat). Az adatok az alábbi gyakorisággal kell gyűjteni.

|  |  |
| --- | --- |
| **Jellemző** | **Észlelési gyakoriság** |
| csapadék mennyisége | naponta |
| hőmérséklet (1400 h) | naponta |
| uralkodó szélirány és erősség | naponta |
| párolgás (liziméter) | naponta |
| légköri páratartalom (1400 h) | naponta |

Levegőtisztaság-védelmi mérések

A nem veszélyes hulladéklerakó IPPC engedélyében szerepelnek a TSPM szállópor mérések, illetve a PM10 mérések. A TSPM méréseket az előírt 4 koordinátán kell elvégeztetni félévente egyszer. A totális szálló por méréseket félévente szükséges elvégeztetni (nyári és téli időszakban) 1-1 napon keresztül, a működési időszak 3-3 óráján át 4 mintavételi pontban. A PM10 méréseket évente szükséges elvégeztetni a nyár közepén, a meteorológiai adatok figyelembevételével. A mintavételeket és a méréseket akkreditációval rendelkező külső szervezet végzi.

Felszíni vizek ellenőrzése

A felszíni víz ellenőrzését a hulladéklerakó üzemelésének időszakában félévente egyszer el kell végezni. A mintavételi helyek a következők:

1. a manipulációs tér vízelvezető surrantója,
2. a többlépcsős energiatörő műtárgy felső része,
3. a hulladéklerakó vízelvezető árok surrantója.

A vizsgálatokat az alábbi komponenseket kell elvégezni:

* pH;
* vezetőképesség;
* KOIp;
* Higany;
* Szulfát, klorid, összes só

A mintavételt és a vizsgálatot akkreditációval rendelkező cég végzi. Ha az adatok hosszabb időszak alatt nem változnak, akkor a mintavételek gyakorisága (a Hatósági egyeztetést követően) csökkenthető.

Felszín alatti vizek védelmét szolgáló mérések

A BorsodChem Zrt. zagyterének térségében kiépült felszín alatti víz monitoring rendszerre 886–58/1997. számon (módosítva: 886–61/1997., 886–67/1998., 16684-3/2011. számú határozatokkal) vízjogi üzemeltetési engedély van érvényben. A hulladéklerakó üzemeltetése során a felszín alatti víz ellenőrzését is ezen üzemeltetési engedély alapján végzik, nincs szükség a monitoring rendszer kibővítésére. A monitoring rendszer elemei és vizsgálatai a következők:

Vizsgálat alatt lévő kutak: TM-1, TM-3, TM-5, TM-25, T\*1, Ts, V-3U.

Vízszintmérés gyakorisága: havonta.

Vízmintavétel: negyedévente.

Vizsgálandó paraméterek: pH, fajlagos vezetőképesség, KOIp, nitrát, nitrit, ammónium, klorid, szulfát, vas, mangán, kalcium, higany, arzén, kadmium, réz, króm, ólom, nikkel, cink. A mintavételt és a vizsgálatot akkreditációval rendelkező cég végzi.

Csurgalékvíz ellenőrzése

A csurgalékvíz mennyiségének mérése indukciós áramlásmérővel történik, melynek adatait legalább havonta fel kell jegyezni / ki kell nyerni. A csurgalékvíz minőségének vizsgálatát negyedévenként kell elvégezni. A csurgalékvíz minőségére vonatkozó mintát a gyűjtőzsompból és a csurgalékvíz tároló medencéből kell venni. A minőségi felszerelt

nál meg kell határozni a csurgalékvíz vezetőképességét, pH-ját, Kémiai Oxigénigényét (KOIp) és higany tartalmát.

A mintavételt és a laboratóriumi vizsgálatokat csak akkreditált laboratórium végezheti.

A csurgalékvizek medencében tárolt mennyiségét, szintjét (mérőléccel) napi rendszerességgel kell mérni és rögzíteni. A hulladéklerakó területéről elvezetett csurgalékvíz mennyiségét (havonta) és minőségét (negyedévenként) mérni kell. Mérendő paraméterek: vezetőképesség, pH, KOIp, Hg, TDS, klorid, szulfid.

Egyéb ellenőrzések

Az üzemi és behordási utak, csapadékvíz-elvezető rendszer állapotát legalább félévente ellenőrizni kell. Amennyiben az úttal kapcsolatos meghibásodásra utaló jelek észlelhetők (repedések, nyomvályúsodás, süllyedés stb.), úgy annak javítását el kell végezni. A csapadékvíz- elvezető rendszer ellenőrzése során tapasztalt hibákat (hordalék, uszadék felhalmozás, burkolat rongálódások stb.) szintén ki kell javítani. A rézsűfelületek legalább évenként kétszeri kaszálásáról gondoskodni kell.

Ellenőrzések nyilvántartása

A hulladéklerakóval kapcsolatos ellenőrzéseket, ill. a karbantartási munkákat az Üzemnaplóban dokumentálni szükséges.

# A kezelés technológiájának környezetvédelmi jellemzői

## A tervezett tevékenység hatása a környezeti elemekre

A BorsodChem Zrt. a Múcsony 0100/5 hrsz-ú területen kialakítandó nem veszélyes hulladék-lerakó létesítéséhez és üzemeltetéséhez egységes környezethasználati engedéllyel rendelkezik az Észak-magyarországi KTVF 776-25/2013. számú határozata értelmében.

A tervezett kezelési tevékenység környezeti elemekre gyakorolt hatásának vizsgálatánál azt a tárgyalási módot alkalmazzuk, hogy sorra véve az egyes elemeket, bemutatjuk a primer és a feltételezhető szekunder állapotokat.

A kezelési tevékenység azonosítható környezeti hatásait az alábbiakban foglaljuk össze.

* A talajjal és a talajvízzel a hulladék nem kerülhet kapcsolatba, ezt megakadályozza a depónia műszaki védelme, szigetelése.
* A kiporzásra hajlamos hulladékok manipulálása diffúz eredetű kiporzást okoz. Mivel a diffúz eredetű kiporzás mértékét nem lehet se méréssel, se számítással egyértelműen meghatározni, ezért ezekben az esetekben olyan műszaki intézkedéseket kell alkalmazni, amellyel a diffúz eredetű kiporzás a lehető legalacsonyabb szinten tartható (száraz időszakban nedvesítés, befedés kiporzásra nem hajlamos anyaggal, teherautón ponyva alkalmazása). A lerakóba elhelyezett hulladékok kiporzásra nem hajlamosak.
* A kezelési tevékenység nem jár zajhatással.

|  |  |  |  |
| --- | --- | --- | --- |
|  | **Tevékenység** | **Közvetlen hatások** | **Közvetett hatások** |
| Táj | Hulladéklerakás | A tájképi megjelenésben változást nem eredményez. Jelenleg is csak a beavatottak tudják, hogy zagyterek mely részét ki, milyen céllal használta. A zagytéren a BC tulajdonában álló rész nem vonja magára a tekintetet. | Nem becsülhető |
| Termőföld | Hulladéklerakás | A terület már jelenleg is mezőgazdasági termelésből kivett. | A kezelés hatása a szomszédos mezőgazdasági terü­leteken nem mutatható ki. |
| Talaj | Hulladéklerakás | A lerakó műszaki védelme miatt a földdel, mint környezeti elemmel, a kezelési műveleteknek kapcsolata nem lesz. | Nem becsülhető |

|  |  |  |  |
| --- | --- | --- | --- |
|  | **Tevékenység** | **Közvetlen hatások** | **Közvetett hatások** |
| Felszín alatti vizek | A területen a talajvíz a korábbi tevékenységek által szennyezett. | | |
| Hulladéklerakás | Precíz kivitelezési munkával megóvható. A talajvízzel közvetlen kapcsolat nem lesz. | Hosszútávon vízminőség javulás várható |
| Szállítás | Szállítási baleset során a szállított anyag elvben a burkolt útra, vagy a talajra kiborulhat, elszennyezheti a talajt, majd közvetve a felszín alatti vizet. | A baleset valószínűsége kicsiny. |
| Felszíni vizek | Hulladéklerakás | Megfelelő óvintézkedésekkel a zagyterek övárka megóvható a közvetlen szennyezéstől. | Nem várható |
| Szállítás | Nem prognosztizálható | Nem prognosztizálható |
| Levegő | Hulladéklerakás | Átmeneti légszennyezés (gépek zaj- és füstgáz kibocsátása) | A környező területen az életmód zavarása. A lakott terület távolsága miatt hatása nem észrevehető. |
| Szállítás | A szállítás lakott területek elkerülésével megoldható, jórészt a közúti közlekedést sem érinti. | A környező területeken az életmód zavarása nem lesz észrevehető. |
| Élővilág | Területfoglalás, működés | A terület jelenleg is degradált élőhely. | Életközösség változásának a hatása nem becsülhető. |

# Haváriaesemények

A hulladéklerakó üzemelése során a hulladéklerakó területén belül az alábbi veszélyhelyzetek alakulhatnak ki:

* Közúti balesetből, vagy műszaki hibából adódóan a szállított nem veszélyes hulladék az üzemi úttestre, vagy az üzemi út melletti csapadékvíz árokba kerül.
* Közúti balesetből, vagy műszaki hibából adódóan a szállító járműből származó olaj és/vagy gázolaj az üzemi úttestre, géptároló helyre, vagy az üzemi út melletti csapadékvíz árokba kerül.
* Közúti balesetből, vagy műszaki hibából adódóan a szállító járműből származó olaj és/vagy gázolaj bekerül a csurgalékvíz medencébe.
* A Hulladéklerakó elektromos rendszerében történt meghibásodás következtében elektromos tűz alakul ki.
* A csurgalékvíz elvezetése akadályba ütközik, a csurgalékvíz visszaduzzadva elöntéssel fenyeget, vagy a csurgalékvíz medencéből kiömlik és nagyobb területet önt el. Ezt okozhatja:
  + a vezetékrendszeren belüli dugulás, a vezetékek üzemképtelenné válása;
  + csőtörés, szivárgás;
  + gépi berendezések meghibásodása;
  + tartós áramszünet.
* Hulladéklerakó körtöltéseinek statikai állékonyságából adódó vészhelyzet.
* A hulladék átpakolásakor, illetve a leborítást követően az elterítésekor a hulladéktéren mozgó gépjármű/munkagép elakad.
* A hulladéklerakó területén lévő szerves anyagok a kialakítás során elvégzett átpakoláskor begyulladnak.

A balesetek és haváriaesemények elkerülése érdekében a hulladéklerakón dolgozó személyeknek különös gondot kell fordítani a munka-, baleset-, tűz-, környezetvédelmi előírások betartására, nagy odafigyeléssel, körültekintően kell végezni a feladataikat.

A rendkívüli események során teendőket, a katasztrófák kivédését, a károk csökkentését a hulladéklerakó telep Kárelhárítási tervdokumentációja tartalmazza.